OpenLLM-France/wikimedia huggingface dataset:
# D’ar Mabig Jezuz

* Evit ma breur karet.
* Diwar e dron steredennet,
* E bro lugernus an Nenvou,
* Mabig Doue ’zo diskennet
* Betek hon zraouien a ganvou.
* War dornad plouz ar baourante,
* Bihan e-touez an dud izel,
* Deut eo, gant peuc’h e garante,
* Da zistan kounnar ar brezel.
* M’hen gwel, astennet e ziouvrec’h
* Da zigemer hon fedennou,
* War e zrem eur mousc’hoarz dinec’h,
* ’Vit kennerzi hon c’halonou.
* Kanomp eta gant esperans,
* Kanomp gloar d’ar Mabig dinam !
* Rak, pa glev Nouellou bro-Frans,
* E trid ’n eur zellet ouz e Vamm.
* Ar Frans, merc’h henan an Iliz,
* Ar Frans, bro garet e galon,
* Pec’herez, leun a vailhantiz,
* O c’houlenn gonid ha pardon !
* O Jezuz, bugel galloudus,
* Roue ar peuc’h hag ar brezel !
* Ar goumoulen a zo spontus :
* Selaouet pedenn Beiz-Izel !
* Klevet he mouez leun a zaero,
* O c’houl true ’vit he mibien
* Tec’het pell da glask ar maro
* Evit sikour ar Fransizien.
* Benniget an êledigou
* A gousk er c’haveliou breizad ;
* Laket e-touez o madigou
* Eur pok pe zaou a-beurz o zad.
* Selaouet ar vamm glac’haret
* A ouel aze ouz ho hini,
* Rentet d’ezi ar mab karet
* A dlee harpan he c’hozni.
* Met, dreist-oll, kaset derou-mad
* D’ar re a vev gant ar Maro,
* Du-hont, e-kreiz tan ar stourmad
* ’Vit difenn o zud hag o bro.
* Jezuz, kennerzet o ine
* Gant envor an ti tadelek,
* ’Lec’h m’en em gavent warlene
* Pa zone kleier Nedeleg.
* Dalc’het birvidik en o c’hreiz
* Fe didrec’hus o Zadou koz,
* Laret d’eze ez eus en Breiz
* Kalonou poaniet o c’hortoz…
* Ha d’ar re a gousk ’vit biken
* Pell diouz o c’herent hirvoudus
* Grêt henoz eul lec’h dianken
* En ho « Peilhadeg » peurbadus !
* Koulmig Arvor.
# D’ann dud diwar ar meaz

Gwelet hoc’h eus holl en kear, hag ive war ar meaz, Aotronez o lenn delieno vraz a baper hanvet en Gallek Journal, pe Gazette, hag en Brezonek, Kéloïou.
Eno e kaver, dre wir, kéloïou eur holl kement a c’hoarvez en hor bro Breiz-Izel, en Bro-C’hall, ha zoken war ar bed holl ; hag ouspenn meur a dra vad da c’houzoud hag a ali mad ha talvoudus.
Ann holl dud a oar lenn ho defe breman ur Journal bennag, pep-hini hervez e gredenn, pe he opinion evel ma lavarer en Gallek, ha peurvuia e teuont eus a Baris. Met ann dud pere na ouzout ket lenn en Breiz-Izel, na zoken komz ar Gallek, n’ho d-eûs Journal a-bed da deski d’ezhe niver e dreo hag ez eo mad, ha zoken rèd da c’houzoud. Ac’hanta, ni hon d-eûs c’hoant da welet ann dud-se iwe o kaout ho Journal, ha bep sadorn breman a vo laket en Echo Montroulez un darn en iez koz ar vro evit bea lennet gant ar re a oar lenn, evit-hê hag evit ar re na ouzont ket lenn. En pep ti a zo breman unan bennag hag a oar lenn, ha pa na ve nemet ar bugel pehini hec’h a bemde d’ar skool d’ar bourk. Bars ann darn brezonek-se a vo kavet kuzuliou hag aliou mad diwar benn meur a dra, evel ann doare de vaga al loened, da labourad mad an douarou, da em viret en iec’hed, hag ive un tammig politik, rag en amzer ma’z omp ez eo red da bep-hini anavezoud he wiriou hag ive he dleiou en kever he vro, pe ar Gouarnamant, mar karet.
Disadorn kenta e komzfomp eta d’heoc’h euz a gambr an deputeed, hag ann elektionou, hag e lavarfomp euz hon gwella petra ez int.
Prenet eta hon Journal bep sadorn, en kear, pe, evel ma lavarer en Gallek, em abonnet d’ezhan dre vloaz. Na goust nemet daou wenneg pep-hini, hag ann daou wennek-se n’ho pô ket keuz dezhe.
Ah ! mar galfemp ho lakaad da reï un tammig euz oc’h arc’hant, bep bloaz, ewit prena ur Journal, pe ul levrig mad bennag, el lec’h hen kas d’ar c’hoariou pe d’ann hostaleriou !
                               F.-M. L.
# D’ann dud heb kredenn

| ◄ Va unan | D’ann dud heb kredenn | Er vered ► |
* C’houi pere n’ehanit, e pep leac’h, da grial
* Ne vezo ket eunn deiz, evid-omp, eur vuez all,
* Ma n’euz ket vid ann den na Krouer nag Ene,
* Er gwall-eur petra ve da gredi ta neuze ?
* Evel-d-oun m’ho pije, war hent kriz ar vered,
* Heuliet ho mignounez skoet e-kreiz he gened,
* Ha ma n’ho pije ket kavet ebken unan
* Evit kemeret perz, eunn nebeud, enn ho poan,
* A ! daoust ha c’houi neuze n’ho pije ket karet
* Kaout eur gredenn-bennag vid ho kaloun rannet ?
* Med komzomp gant frankiz hag heb mont e-kounnar :
* Lakomp ne vijec’h ket bet biskoaz er glac’har ;
* Daoust ha mad a rafec’h, e-kenver ho nesa,
* O c’hoapaat ar feiz a ra d’ezhan beva,
* Enn despet d’ar gwall-eur a deu, ken gwaz, d’hen skei,
* Ma ne c’hoar mui, siouaz ! e pe leac’h en em drei ?
* E leac’h ar gredenn-ze pehini ro d’ezhan
* Eunn nebeudik kaloun vid herzel oc’h he boan,
* Petra rofec’h, m’ar plij ? Ho prezegenn goullo ?
* C’houi lavar eo pep tra kollet, eur weach maro :
* Va mignounez ivez ! fisians ebet eta !
* Gwelloc’h ’ta, pe kerkouls, ve mont d’en em grouga ?
* Nan, nan, tud heb kredenn, pa vezer er glac’har,
* Pa ne vez mui netra da c’hedal war ann douar,
* N’eo ket digan-e-hoc’h eo mont da glask skoazel ;
* Evit kaout nerz-kaloun er boan, beteg mervel,
* Evit gallout gwelet va mignounez eunn deiz,
* Me dle, vel eur c’hristen, dalc’her ato d’ar feiz.
# D’ar Gorsedd a Vreiz-Vihan

| ◄ Morgan | D’ar Gorsedd a Vreiz-Vihan | An amzer gollet ► |
* Salud d’an Drouized-Meur euz Gorsedd Breiz-Vihan,
* Salud d’ar Varzed têr, kenvroïz a garan,
* Salud d’an Oveded, d’ar bobl a Vreiz-Izel,
* En hevelep karantez, diredet holl a bell !
* Ma ’zoun-me ar iaouanka e breuriez ar Varzed,
* Ne ’zeo ket an enoriou em sonj am euz klasket,
* Fellvezout e ra d’in beza er renk kenta,
* Pa zeo red en em zifenn, difenn hor peadra.
* Ha ma ve red d’eomp koueza,
* Dindan toliou marvel,
* A mo ar maro kaëra
* ’Barz ar c’hoanta kavel.
* Ma ’zoun-me klanv a gorf, va spered a zo iac’h,
* Ha va c’halon zo krenv dirag kement dispac’h.
* Me c’houzanv pemp bloa zo, gwall boaniou diniver.
* Dre zorn Doue em zav, me zo chommet seder.
* Ha karantez va bro enoun zo o virvi.
* Tra ma vezo e âlan en âlan ar Varzed,
* Me a zanto o redeg ebarz va izili,
* An nerz a ra ouzimp, ar gwir bennou kaled !
* Mad ! Breman ez oun Barz… Trugarez d’eoc’h, Taldir !
* Ganeoc’h, eneb ar bed, e vin feal d’ar gwir.
* Trugarez vraz ive d’am c’henvreudeur dispar,
* Pere, war an dolven, va c’hemero hep mar,
* Pa ’neuz hentchet ac’hanon
* E karantez va Breiz,
* A ziskuillin va c’halon,
* Leal a vo va feiz.
* Miz Gwengolo 1928.
# D’ar bleunio

| ◄ Klemmo ha peden eur glanvourez yaouank | D’ar bleunio | Lili gwen ► |
* Bokejo kuzet en draouien,
* Ouz ho kwelet me ’ve laouen,
* ’Vel ma c’halon, c’houi ’pe ive
* Daero e kreiz ho pleun newe.
* Pa ve tomder e-kreiz an de
* ’Vel ma c’halon sec’hed ho pe ;
* Piou a rey d’imp freskadurez ?
* Piou a rey d’hon sec’hed paouez ?
* ’N disteran awel gri a ra
* A lak ac’hanoc’h da blega ;
* Eun ezen glouar da dremen,
* Ha kerkent e savet ho pen !
* War gât an nenv ’savet ho pen,
* ’Us d’ar yeot hag ’us d’ar c’hlazen,
* ’Vel ma c’halon ’fell d’ec’h tostât,
* ’Wit kât nerz, ouz an nenv dalc’hmad !
* Berr e vezo an dewejo
* A dremenfomp aman, bleunio !
* Roomp, ’keit ’vefomp en draouien,
* Da Zoue c’houez-vât hon helen !
# D’an otro Menguy

| ◄ Eur zeblant | D’an otro Menguy | D’an otro Julou ► |
D’AN OTRO MENGUY  Person newe Coatascorn,  (5 aviz meurz 1905)  ————
* Ma zon ’gleje bean klemmus
* Daoust d’ec’h holl da vean joaus.
* Rak ma c’henvreudeur, kouls ha me,
* Hon deus keun d’ho person newe.
* ’Met arabad eo en de-man
* Kât eur pen koz, c’hoantât gouelan !
* Gant tud Coatascorn ni ’gano :
* Ra ’vo joa en holl galono !
* En tu ’r c’huz-heol da vourk Hengoat,
* ’N eur gerig koant, en Pen-ar C’hoat ;
* Breman ’zo c’houec’h vla-ha-tregont
* Eun tad ’oa laouen e galon.
* Eur vam ive ’dridas gant joa,
* Pa glewas kleier o vralla.
* Kleier Hengoat en o zour koant
* O son goude ar Vadeiant.
* Perak, siouaz, ’maint ket aman
* ’Vit lodenni joa ar gouel-man ?
* Seblanti ’ra d’in o gwelet
* War garido, an Nenv pleget ;
* Hag eno, o daou, dorn-ouz-dorn,
* E sellont ’trezek Coatascorn,
* Parouzig koant ’lec’h ma laker
* Da bersoned kureed ker !
* E studi gret en Landreger
* Joseph Menguy ’goll ket amzer ;
* Pean a ra e zle d’ar vro,
* Kloareg ha soudard ’eo tro-dro.
* Danve-mat ’kaver ’zo ennan,
* ’N otro Duchêne a c’houll ’nean.
* ’Met an eskop eo ar mestr bras
* Ha setu-han kure, siouaz !
* En Plian ne chomo ket pell,
* Dambrest ’renko chanj a skabel.
* Mont diwar ar maez da Wengamp,
* Eus Plian di na gwasat lamp !
* Treut ha kasti p’oa aruet,
* Ar c’hure yaouank ’n eus poaniet,
* Poaniet ’wit kempen an iliz
* Ha kaerât bepret an ofiz.
* Digor dalc’hmad e galon aour
* D’an den yaouank kouls ha d’ar paour.
* Dek vla en Gwengamp ec’h ê bet,
* ’N eur ober vad ’n eus tremenet !
* — « Kenavo d’it, beleg seder ha mat,
* « ’N eur vinnigan e kimiadan dalc’hmat ;
* « N’ankouain ket pez ewidon ’teus gret,
* « ’Barz ma c’halon da hano ’zo skrivet. »
* — « Kenavo d’Ec’h, o Itron Wir-Zikour,
* « Ouz Ho karout skanv ’m eus kât ma labour,
* « Aman ’dare, diwallet ho pugel,
* « D’ean, bepret, reit sikour ha skoazel ! »
* Eur gir c’hoaz ’rôk klozan ma zon !
* Bew evrus aman, ma mignon.
* Evrus kichen da iliz koant,
* Pell diouzit poan ha nec’hamant,
* Evrus ’n eur vro a zo ken brao,
* Gant he zaonio hag he c’hoajo !
* ’Lec’h ma klewi trouz ar sklujo
* Ha kân flour an evnedigo ;
* ’Lec’h dreist-oll ’kavi karante
* A zo gwell c’hoaz ’wit kement se !
* Ha breman, pôtred Coatascorn,
* Fin ’zo d’am zon, tanet ho korn !
# D’ann Itroun Varia Remengol

| ◄ Telenn Remengol | D’ann Itroun Varia Remengol | Guerz ann Eskop gwenn, ann Aotrou Joseph-Mari Gravran  ► |
* E korf ma roched, diarc’henn,
* Ha ma zal pleget er boultrenn
* Ez ounn deut hirio d’ho kwelet,
* Evel m’am boa d’e-hoc’h lavaret.
* Me glev al labousedigou
* O kana drant d’hoc’h ho zoniou ;
* Ha me aman e toull ho tor,
* Na gredann ket goulenn digor.
* Barz kez Remengol, pelerin,
* A zo aman war he zaoulin ;
* Plijet gan-e-hoc’h zellet out-han
* Ha digeri ho tor d’ezhan.
* Salud, Gwerc’hez, ma mamm dener,
* Setu devez ho pardoun kaer ;
* Hoc’h iliz na weler enn-hi
* Nemet ann aour o lugerni.
* Ann heol ne d-eo ket c’hoaz savet,
* Ho ti leun a belerined.
* A lavar skler hag huel d’ann holl
* Ez oc’h-hu Gwerc’hez Remed-holl.
* Pelerined a zeu d’ho ti
* A vandennou hirr d’ho meuli ;
* Ann neb a zeu enn eur wela,
* Az a d’ar gear enn eur gana.
* A-raok ober d’e-hoc’h ma c’himiad
* Em euz c’hoant da gaout eur mennad :
* Dalc’hit bepred ho tourn santel
* Astennet war dud Breiz-Izel !
* Me n’hellann ket tec’het ac’han,
* Choum bepred aman a garann.
* Koulskoude eo red d’in mont kuit :
* Krogit em dourn ha ma henchit !
# Cantique de Communion (1)

Oberennoù damheñvel pe handelvoù all zo ivez, gwelout O na hirret un noz, O ! na hir eo an noz ha O ! na hir eo an noz (1934).
| ◄ Cantique de la Pénitence | Cantique de Communion | Cantique de Communion ► |
* Ha na hir eo ann noz ! pegoulz a dai ann de,
* Ma c’hallin me reseo Jezuz ma c’harante ?
* Ha na hir eo ann noz ! pegoulz a dai ann de ?
# Cantique de Communion (2)

| ◄ Cantique de Communion | Cantique de Communion | Gwerz ar Baradoz ► |
* Deud oll ha deud gant fe,
* Deud d’ar banket priziuz ;
* Galvet oc’h gant Doue
* Da dibi ouz tol Jezuz
* Jezuz, Baradoz ann ine
* A chom ganac’h noz-de.
# Cantique de Saint Joseph

Oberennoù damheñvel pe handelvoù all zo ivez, gwelout Sant Jozeb, Pried Mari ha Zant Josep, Pried Mari.
| ◄ Gwerz ar Baradoz | Cantique de Saint Joseph | Kanaouen nevez d’ar Werc’hez Vari ► |
* Mirer choazet gand Doue
* D’he Vab ha d’ar Werc’hez,
* Bed hoc’h euz en ho pue
* Anken ha levenez.
* Sant Joseb, pried Mari,
* Tad mager da Jezuz,
* Ni fell d’imp hoc’h enori,
* Patron karantezuz.
# Cantique des Missionnaires

Oberennoù damheñvel pe handelvoù all zo ivez, gwelout Breudeur ni ’glev ho klemmou.
| ◄ A l’Angelus | Cantique des Missionnaires | Mélopée des Mystères et des Drames ► |
* Breudeur, ni’ glev ho klemmo
* Deuz ann tu all d’ar mor ;
* D’ho mouez ha d’hoc’h ezomo
* Hon c’halon zo digor :
* Ni a rais aluzen
* Evit sikour ho pro,
* Ni a savo beleien,
* Ha d’ac’h ni o c’haso.
# Cantik en henor da hano Jesus

| ◄ Eur Bugel o rei kalanna | Cantik en henor da hano Jesus | Himn an Ilis ► |
* E peb amzer hag e pep bro
* Ra vo benniget hoc’h hano,
* Jesus !
* Ra vo benniget hoc’h hano.
* 2
* Euz eur penn d’ar penn all ar bed,
* ’Tle gant an oll beza meulet
* Jesus !
* ’Tle gantan oll beza meulet.
* 3
* D’hoc’h hano pep glin ’dle plega,
* Hag er bed all hag er bed-ma.
* Jesus !
* Hag er bed all hag er bed-ma.
* 4
* Dindan an Env ’vit bea salo,
* N’eus roet ken nemet hoc’h hano,
* Jesus !
* N’eus roet ken nemet hoc’h hano.
* 5
* Gant fizians nep en em erbed
* Ouz boc’h hano, ’vezo salvet,
* Jesus !
* Ouz hoc’h hano, ’vezo salvet.
* 6
* Eun eol dous eo hag eul louzou,
* A bare an oll glenvejou
* Jesus !
* A bare an oll glenvejou.
* 7
* D’ar galon e ro levenez
* Ha d’an ene magadurez.
* Jesus !
* Ha d’an ene magadurez.
* 8
* Sclerijen a ro d’ar speret,
* Ha strafuil bras d’an drouk-speret.
* Jesus !
* Ha strafuil bras d’an drouk-speret.
* 9
* Nep en deuz eur vech tanveet
* Dousder hoc’h hano benniget
* Jesus !
* Dousder hoc’h hano benniget ;
* 10
* Ne gaf mui netra dudius
* Nemet hoc’h hano burzudus.
* Jesus !
* Nemet hoc’h hano, va Jesus.
# Cantique de la Pénitence

Oberennoù damheñvel pe handelvoù all zo ivez, gwelout Doue, gwir Bried ha Doue, gwir Bried (1934).
| ◄ Les Commandements de Dieu | Cantique de la Pénitence | Cantique de Communion ► |
* Doue, gwir bried
* D’ann ineo
* Me am euz lazet,
* En gouzout a red,
* Me am euz lazet
* Ho mab Jezuz.
# Er hombat spirituel/Chapistre 76

| ◄ En inean ne zeli clasg repos na plijadur meit é Doué. | En ampêchemanteu hac en dioustemant e gavamb doh er peah interior-zé ne zeli quet hun laquat de vout triste. | Ag en ardeu a beré en um chervige en diaul eit troublein peah en inean.  ► |
DRÉ bermission Douè, en douster interior-zé, en deserh-zé mèi en inean, hac er repos santel-zé en dès er galon en hum gavou forh liès tromblet ha tihoelleit guet er gohadeu ha guet er voguèdeu peré e sàuou ag en amour prope hac a hun inclinationeu naturel.
Mæs èl ma permet é vadeleah ol en treu-zé eveit hun guellan mat, hi hé devou perpet soign de scuil ar guânedigueah hun halon er glàu douce a hé honsolationeu, hac er glàu-zé ne izellei quet hemp quin en huan-zé, mæs e rèi dehou douguein blèu ha fréh agréable d’é Vajesté divin.
En distrugemant-zé a hun tranquillité interior hac en troubl-zé de behani éma hun goal-inclinationeu e zou caus, e zou er brésel màn dès er Sænt douguet victoérieu ha melitet ou houron.
A pe gouéhet ér falloni-zé, én dioustemanteu-zé, én trouble-zé hac én disconfortanceu-zé a speret, laret de Zoué guet ur galon lein a garanté hac a humilité : Men Doué, mé zou er hroaidur sortiet a hou teourn hac er sclaff prenet guet hou coaid precius ; groêit a haneign èl ag er peh e biyeuet hac èl ag er peh nen dé groêit meit eveit oh, ha permettet deign hemp quin esperein én oh. Heurus en inean e ouïou èl-cé hum offrein de Zoué én amzer ag en affliction.
Ha deusto n’elleheoh rangein quenteh hou volanté doh cani en eutru Doué, ne faut quet hum anquinein eveit en dra-zé : hou croez é, ean e gommande deoh hé douguein, hac en héliet ; a nen dès ean hé douguet eit hou tesquein d’hé douguein ? Groêit reflexion ar é gombat ér jardrin Olivet ; ar en dihuèn-hont a é natur a zein pehani én hé goannedigueah e rai dehou laret : Me zad, mar dé possible, pelleit doheign er haliçat-zé ; hac ar en nerh hont a é inean pehani criueoh eveit goannedigueah er horf, e rai dehou laret quenteh guet humilitè : Re-vou groêit hou volanté ha non-pas me hani.
Er hoannedigueah naturel e rèi deoh péellat doh peb sorte poén ha trebii ; a p’hou pou a nehai, int e rèi deoh hirissein, ha hui e gârehai évehat doh-t’hai ; mæs hum humiliet ha pedet bet quen hou pou quin volanté na quin desir meit ma um hroèi volanté Doué én-oh.
Groêit quement ha quement ne vou damurance a hou calon meit eveit Doué, ne vou én-hi na véistre, ha hueruonni, na perderi volanter, ne vern deoh petra ; n’arrestet jamæs hou teulegat nac hou chonge ar fallanté hou nessan ; hac hemp chom d’avisal, treménet, quéret tranquil guet hou hènt, ha ne chonget é nitra meit a droêin rag er peh e èll hou plessein ; ur moyant bras é eit bout de Zoué, treménein drest en ol trezenneu hemp hum arrestein.
# Er hombat spirituel/Chapistre 78

| ◄ Ag en ardeu a beré en um chervige en diaul eit troublein peah en inean. | En inean ne zeli quet um chiffein a caus d’é dantationeu interior. | Doué e zegass demp en tantationeu-zé eveit hun mat.  ► |
EN avantageu e za demb a hun séhour spirituel, ha memb a hun fauteu én hun exerciceu, e zou a dra sur infini, mæs dré en humilité hac er batiantæt hemp quin é ellamp gober hon profit guetai ; pe ouiehemp erhat comprenein er segret-zé, ni um barehai doh hilleih a æriadeu hac a zéïadeu fal.
Allas ! brasset un domage eveit omp quemer er mercheu precius-zé a garanté Doué eveit mercheu ag é gâs hac ag é hirriss én hun hever, ha chongeal é couéh é vangeance arnomb a pé ra demb é hræceu. A ne uèlamp-ni penaus er poénieu e ra demb er séhour interior-zé nen dant meit ag en desir hun ès de vout forh agréable de Zoué, ampert ha gredus d’er peh e séel é chervige, pen dé en diover ag er santimanteu-zé e ra tout hun poén, ha mèi er peh e ra demb credein é tispligeamp dehou èl ma tispligeamp demp-ni memb, é er chiff hac en diouste-zé peré hun disconforte ? Nepas, nepas, beamp assuret émant deur mat deit ag ur vammén vat ; en treu-zé n’arriuant meit guet er ré e fal dehai bihuein èl guir serviterion de Zoué ha péellat doh ol er peh e èll, non-pas hemp quin en offancein, mæs displigein dehou.
É contrel, ne glèuamp quet er béherion vras, nac er ré e vihue revé er bed, doh hum glèm calz ag er sort tantationeu-zé.
Ur medecin é, pehani nen dé quet d’hur goust ha doh pehani é sàu hur halon, mæs vat e ra demb hemp na ouïamb : béet en tantation ag er ré horriplan, hac én ur fæçon ma rèi eun ha scandal demb er chonge a nehou hemp quin, sel chiffussoh, sel méhussoh ma vou demp, sel profitaploh vou demb ehué. En inean n’antand quet, na gomprèn quet en dra-zé ; raccé ne vènn quet monet dré en hènt é pehani ne uél na ne sante meit displijadur hac affliction.
Én ur guir, éma rac ne gârehai quet bout jamæs hemp plijadur hac hemp consolation, ha tout er peh nen dès quet en douster-zé e zou, haval guetou, ul labour hemp fréh hac hemp profit.
# Er hombat spirituel/Chapistre 82

| ◄ En inean e zeli hum galmein hemp col amzer guet peb néhance e arriue gueti. | Pedèn de J.-C. eveit goulèn guetou peah interior hun ineanneu. | Guirionéeu principal.  ► |
SALVER dambonær, gùir Salomon, roué a zouster hac a hloër, æl a aliance hac a gonseil, avocat ol-buissant, juge souveræn er ré vihue hac er ré varhue, Doué a beah ha Doué en arméieu, me hum daol étal hou treid guet er brassan respèt ha humilité, eit ma pligeou guet hou majesté laret deign ur gomps amiable benac pehani e vou ur guir a beah.
M’er goulèn eveit on, hac eveit er ré en dès dober èl on, er peah-zé desiret quement ; accordet deign er repos douce-zé pehani e zou ol vat hac ol eurustet me inean. Reit dré hou buissance d’em speret dibarfæt-ol en nerh a behani en en dès dober eit resistein doh quement a anemiset èl e zou a dreu e zisplige deoh ; groêit na vou jamæs mui tromblet né vern é petra, douceit er stat é pehani en hum gav, ha ne bermettet jamæs ma vou quen ouzimé de houd buhé er réral én ur fæçon ma vou en dra-zé er peh ér geinou muihan.
Grateit e huès, ô Salver er bed, en hou pezai accordet temp er peh hun bezai goulennet guet confiance. Omnia quæcumque orantes petitis, credite quia accipietis, et veniet vobis. Math. 11. Allas ! me Salver, nen dès meit oh ha hou merite e ra hun honfiance, rac a hanamb petra omb-ni ? Ar hou compseu enta en hum fian eit goulèn er græce-zé guenoh. Hou mæstroni divin en hum gonserve guel ér silence hac ér repos eveit émesq en trouz hac en dissancion, hac hou santeleah, pehani nen dé quet ag er bed-man, he oulèn meit sujité humbl ha dambonær.
Ehué nen hum laret quet mæstre rannour en treu aral, èl ma rét ag er peah hac hou ælet santel peré ne rant meit er péh e blige deoh, ha peré ne studiant meit hou volanté, en annoças ér momand a hou cannedigueah quentoh eveit er victoér, hac int e gompsas nezé er Gloria in excelsis, etc. Gloër de Zoué é lein en ean, eveit pehani e zou ur hantique drest er hannenneu a drionfle er ré gloriussan.
Groêit, ô me Salver, dré en ol considerationeu-zé, groêit ma tremenou ennon er vammèn-zé a beah a behani é comps hou Profeded. Reit deign er venediction-zé pehani e zou er merche a hou caranté, ha n’ellamp quet receu meit guenoh ; hac a p’hou poai ar er poent de gùittat en doar, lausquet guenemb er peah é tretant ma vehai disquennet er Speret-santel èl en arres ag er gloër e yéoh de breparein demb én ean, ne refuset quet er scuil én ur halon pehani e zou goulleu, hac e vérhue guet en desir de um zigueor eit er receu. Me espér guet confiance en hou madeleah infini n’er refusehet quet deign, hac e trohehet hou zél ar un nebedic ludu pehani e coulèn hou secour ; ha ne bermettehet quet ma vein diar-vreman ag en nombre ag er ré impi peré n’ou dès jamæs gouyet cavouet hent er peah, ha de beré ne vou jamæs accordet er jouissance a nehou que n’ou devou feahet ou goal-inclinationeu ha distruget ou fal accustumanceu. El-ce re-vou groêit.
# Er hombat spirituel/Chapistre 80

| ◄ Doué e zegass demp en tantationeu-zé eveit hun mat. | Petra e zou ret temp gober eit nen hum affligehemp quet é mal-a-propos a gaus d’un fauteu. | En inean e zeli hum galmein hemp col amzer guet peb néhance e arriue gueti.  ► |
MAR erriue guenoh péhein dré action pé dré gomps hum laquat é colér dré un occasion benac, hum zistroêin a hou exerciceu dré ur guriosité væn, monet ér mez a hanoh hou hunan guet ur joé dijauge, chongeal drouc a hou nessan, pé couéh dré ur moyant benac aral, memb liès assès, a bout é vehai en ur memb faute e vehai, hac én hani memb doh pehani en hou poai quemeret er résolution d’en hum hoarantein, ne zeliet quet hum néhancein na memb degas rai én hou isprit er peh e zou treménet, eit hum affligein hac hum zigouragein, é chongeal ne vou jamæs corrigemant én-oh, ne ret quet er peh e zou ret teoh gober én hou exerciceu, ha pe gâreheoh er gober, ne gouéheheoh quet quel liès ér faute-cé ; rac en dra-zé e zou un affliction a isprit hac ur hol-amzer doh pehani éma ret teoh évehat.
Ne zeliet quet ehué hum arrestein d’examinein er circonstanceu ag en amzer a hou faute, a ean zou bet hir pé berr, hac a ean zou bet coussantemant parfæt pé nen dès quet bet ; rac en dra-zé ne chervige meit de garguein hou isprit a geinemant, quênt ha goudé hou couessionneu, èl pe n’hou pehai jamæs laret er peh e zou ret laret, hac ér fæçon m’éma ret el laret. N’hou pehai quet en ol poénieu-zé p’hanàueheoh hou fragilité, ha pe ouïeheoh penaus éma ret hum gomportein é quever en eutru Doue goude hou fauteu. Nen dé quet guet er chagrin hac en digouragemant interior-zé pehani e geine hac e ziscar un dein ; guet ur gonfiance humble douce ha carantéus é madeleah Doué éma ret teoh goulén secour guetou : er peh um antand non-pas hemp quin ag er fauteu distér, mæs ehué ag er ré vrassan ; non-pas hemp quin ag er ré e gommetter guet yeinision ha lizidantæt, mæs memb ag er ré e gommetter dré valice.
Er peh ne gomprén quet hilleih a dut : rac é léh pratiquein er quentel vras-cé ag er gonfiance a groaidur é madeleah hac é misericorde en eutru Doué, int e stleige un isprit quen disconforte, m’ou dès poén memb é chongeal é nitra mat, hac int é gondu ur vuhé misérable hac a languisa dré ma heliant ou fantasi quentoh eveit en doctrine veritable ha salvus.